{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o sadržaju i tehničkim elementima projekata obnove, projketa za uklanjanje zgrade, projekta za građenje zamjenske obiteljske kuće i projekta za građenje višestambene i stambeno-poslovne zgrade oštećene potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Društvo građevinskih inženjera Zagreb","PRAVILNIK","U velikoj su mjeri razrješeni prijepori koji su se javljali prilikom izrade projekata sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije\nObzirom da jednim dijelom nisu prihvaćene naše primjedbe na osnovni tekst iste i sada dostavljamo.","Primljeno na znanje","Primljeno na znanje"]
[2,"Hrvatski inženjerski savez (HIS)","PRAVILNIK","Predlaže se u cijelom tekstu frazu „mapa pojedinih struka projekta“ zamijeniti s frazom „projekt pojedinih struka“\nObrazloženje:\nS obzirom da se cijeli Pravilnik odnosi na projektnu dokumentaciju, a i u samim člancima se navodi da su mape projekti, nema razloga da se uvodi fraza „odgovarajuća mapa pojedinih struka projekta“, pogotovo što se u riječ mapa koristi i u drugom značenju.\n\nPredlaže se pojednostavniti odredbe o sadržaju pojedinih projekata budući da se većina odredbi ponavlja za svaki projekt. Unificiranje sadržaja projekata te ukidanje nepotrebnog ponavljanja istih podataka u projektu na više mjesta doprinijelo bi jednostavnijoj i kvalitetnijoj primjeni odredbi pravilnika.","Nije prihvaćen","Ne prihvaća se. Navedeni  tekst je u skladu s dugogodišnjom praksom izrade projekata.\nOstalo primljeno na znanje, a zadržava se zbog nedvosmislene upute za izradu projekta obnove konstrukcije zgrade i projekta obnove zgrade za cjelovitu obnovu zgrade."]
[3,"TOMISLAV PAVOŠEVIĆ","PRAVILNIK","Događaj je opće naravi jer se potres može dogoditi i na drugim područjima u Republici Hrvatskoj, a također postoje i drugi slučajevi u kojima može doći do oštećenja ili uništenja iste vrste i namjene objekata (poplava, odroni zemljišta, požari…). \n\nPredlažem da se doda odredba da će se Pravilnik primjenjivati i na druge slučajeve proglašenih prirodnih katastrofa u Republici Hrvatskoj.\n\nInače, predlažem da se isto napravi i sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, za koji bi bilo dobro da iz istog razloga postane propis opće naravi.\n\nUostalom, Grad Zagreb, Krapinsko-zagorska županija, Zagrebačka županija, Sisačko-moslavačka županija i Karlovačka županija izrijekom se spominju samo u nazivu Pravilnika.","Primljeno na znanje","Primljeno na znanje"]
[4,"Hrvatski inženjerski savez (HIS)","I. OPĆE ODREDBE,\nČlanak 2.","Stavak (1): predlaže se brisati tekst: „a sastoji se od jedne ili više mapa.“\nObrazloženje:\nNepotrebno je podzakonskim aktom propisivati da se elaborat sastoji od jedne ili više mapa (ili projekata). Ako se već radi elaborat, onda svakako mora biti najmanje jedna mapa / jedan projekt, a u ovisnosti od kompleksnosti zahvata, biti će i više mapa / projekata.","Nije prihvaćen","Ne prihvaća se. Navedeno je činjenica koju je u početnom dijelu Pravilnika potrebno navesti."]
[5,"Hrvatski inženjerski savez (HIS)","I. OPĆE ODREDBE,\nČlanak 3.","Stavak (1) Predlaže se dodati i po potrebi geodetski projekt\n\nStavak (1): Predlaže se frazu „mapa pojedinih struka projekta“ zamijeniti s frazom „projekt pojedinih struka“\nObrazloženje:\nS obzirom da se cijeli Pravilnik odnosi na projektnu dokumentaciju, a i nastavno se i u samom stavku se navodi da su mape projekti, nema razloga da se uvodi fraza „odgovarajuća mapa pojedinih struka projekta“, pogotovo što se u nastavnim člancima i stavcima riječ mapa koristi i u drugom značenju.\n\nStavak (2): S obzirom da se u ovom kratkom stavku riječ „mapa“ koristi sa dva značenja, nužno je jasno razdvojiti što je projekt, a što mapa.\nRadi lakšeg razumijevanja predlaže se da stavka glasi: „Pojedinačna tehnička rješenja odgovarajućih projekata pojedinih struka mogu biti izrađena u jednoj ili više mapa“\n\n Stavak (3): Predlaže se frazu „mapa pojedinih struka projekta“ zamijeniti s frazom „projekt pojedinih struka“","Nije prihvaćen","Ne prihvaća se jer je navedeni  tekst u skladu s dugogodišnjom praksom izrade projekata.\n\nNe prihvaća se prijedlog za geodetski projekt jer je u grafičkim prikazima predviđena situacija kojom se prikazuje položaj projektirane zgrade u prostoru te njezin položaj i povezanost s drugim dijelovima zgrada koje su mjerodavne za tehničko rješenje obnove konstrukcije, prikazana na kopiji službenog katastarskog plana, a što je sve odgovarajuće kako je navedeno i u Pravilniku o obaveznom sadržaju i opremnju projekata građevina (Narodne novine 118/19 i 65/20)."]
[6,"Ljudevit Kotnik","I. OPĆE ODREDBE,\nČlanak 4.","Po informaciji od Fonda za obnovu u okvir obnove ne spada obnova kanalizacijske cijevi koja je na samom izlazu iz zgrade, a na dubini od cca 3 m, presječena radi vertikalnog pomaka između zgrade i okolnog terena. Bez obnove ovog detalja funcionalnog sklopa kanalizacije čitav sustav kanalizacije zgrade postaje nefunkcionalan. Molim da se to tumačenje Fonda korigira. Hvala.","Primljeno na znanje","Primljeno na znanje"]
[7,"Društvo građevinskih inženjera Zagreb","III. OSNOVNI SADRŽAJ I OPREMANJE PROJEKATA OBNOVE ,\nČlanak 9.","Primjedba:\nPredlaže se da članak glasi: Projektna dokumentacija obnove zgrada izrađuje se na hrvatskom jeziku latiničnim pismom.\nObrazloženje:\nU Republici Hrvatskoj službeni je jezik hrvatski i latinično pismo. U slučaju pojave teksta na nekom drugom jeziku, isti se mora prevesti na hrvatski.","Nije prihvaćen","Ne prihvaća se. Navedeno je identično izričaju iz Pravilnika o obaveznom sadržaju i opremanju projekata građevina (Narodne novine 118/19 i 65/20) te se ne prihvaća zbog jednoobraznosti izrade projekata."]
[8,"MIHAELA ZAMOLO","V. PROJEKT ZA UKLANJANJE ZGRADA, PROJEKT ZA GRAĐENJE ZAMJENSKE OBITELJSKE KUĆE, PROJEKT ZA GRAĐENJE VIŠESTAMBENE I STAMBENO-POSLOVNE ZGRADE I TIPSKI PROJEKT,\nČlanak 37. ","Predlažem brisanje stavka 3 koji glasi:\n\"(3) Projekt za građenje višestambene i stambeno-poslovne zgrade, kada se uklanja uništena višestambena odnosno stambeno-poslovna zgrada na području na kojem je proglašena katastrofa, mora biti izrađen tako da zgrada ispunjava temeljni zahtjev mehaničke otpornosti i stabilnosti kako je propisano Tehničkim propisom i temeljni zahtjev gospodarenja energijom i očuvanje topline, a druge temeljne zahtjeve ako je to moguće i ako je u okviru prihvatljivih troškova.\"\n\nObrazloženje:\nSadržaj se odnosi na  projekt za NOVU zgradu, koja mora zadovoljiti sve temeljne zahtjeve u skladu sa Zakonom o gradnji.","Nije prihvaćen","Ne prihvaća se.\n\nPrema članku 52. stavak 2. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine broj 21/23), višestambena odnosno stambeno-poslovna zgrada gradi se kada se uklanja uništena višestambena odnosno stambeno-poslovna zgarda na podučju na kojem je proglašena katastrofa vraćenjem u prvobitno stanje."]
[9,"Društvo građevinskih inženjera Zagreb","V. PROJEKT ZA UKLANJANJE ZGRADA, PROJEKT ZA GRAĐENJE ZAMJENSKE OBITELJSKE KUĆE, PROJEKT ZA GRAĐENJE VIŠESTAMBENE I STAMBENO-POSLOVNE ZGRADE I TIPSKI PROJEKT,\nČlanak 38.","Primjedba:\nStavak (1): dodati i geodetski projekt\n\nStavak (2): Radi jasnoće i razumljivosti propisa, predlaže se projekt zvati projektom, a mapu mapom.","Nije prihvaćen","Ne prihvaća se.\n\nNe prihvaća se prijedlog za geodetski projekt jer se projekti odgovarajuće izrađuju prema Pravilniku o obaveznom sadržaju i opremnju projekata građevina (Narodne novine 118/19 i 65/20) u kojem su definirane odredbe u svezi situacije građevine.\n\n\nTermini “projekt” i “mapa” su korišteni u skladu s ostalim tekstom Pravilnika – u članku se nedvosmisleno iščitava što se podrazumjeva pod  projektom, a što mapom"]